Étienne Bonnot de Condillac
Store norske leksikon,Religion og filosofi,Filosofiens historie,Det 17. og 18. århundres filosofi
Étienne Bonnot de Condillac var en fransk filosof og abbed. I 1754 utgav Condillac sitt hovedverk, Traité des sensations, som ble toneangivende i fransk filosofi i flere generasjoner. Han tok her utgangspunkt i John Lockes erfaringspsykologi, men fjernet de intellektualistiske elementene som fantes i Lockes lære.
Condillacs psykologi er en gjennomført sensualisme, et forsøk på å forklare alle sjelelige fenomener og tilstander som sansing eller etterbilder av sansing, uten noen opprinnelig aktivitet fra forstandens eller viljens side. Han legger stor vekt på assosiasjon av forestillinger som et hovedprinsipp for sjelelig aktivitet; på dette punkt fikk han myet å si for de engelske assosiasjonspsykologer. Hans samlede verker ble utgitt i 23 bind (1798). Les mer i Store norske leksikon sensualisme